LIETUVOS RESPUBLIKOS SEIMO

Biudžeto ir finansų komitetas

PAGRINDINIO KOMITETO PAPILDOMA IŠVADA

DĖL LIETUVOS RESPUBLIKOS GELEŽINKELIŲ TRANSPORTO KODEKSO 3 IR 34 STRAIPSNIŲ PAKEITIMO

ĮSTATYMO PROJEKTO NR. XIIIP-4984(2)

2020-11-09 Nr. 109-P-40

Vilnius

1.Komiteto posėdyje dalyvavo: Valius Ąžuolas, Kęstutis Glaveckas, Andrius Palionis (nuotoliniu), Mykolas Majauskas, Viktoras Rinkevičius (nuotoliniu), Algirdas Butkevičius, Gintarė Skaistė, Juozas Varžgalys, Vida Ačienė, Rita Tamašunienė (nuotoliniu), Juozas Varžgalys.

Biudžeto ir finansų komiteto biuras: vedėja: Alina Brazdilienė (nuotoliniu), patarėjai: Dalia Mudėnienė (nuotoliniu), Jolanta Dzikaitė, Jolanta Žaltkauskienė, vyr. specialistė Agnė Gedraitytė, padėjėjos Danguolė Zabulėnienė ir Jolanta Matiliauskienė (nuotoliniu).

2. Seimo kanceliarijos Teisės departamento išvados ir kitų ekspertų pasiūlymai:

Eil. Nr.	Pasiūlymo teikėjas, data	Siūloma keisti	Pastabos	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Seimo kanceliarijos Teisės departamentas, 2020 m. lapkričio 6 d.	1	1	Įvertinę įstatymo projekto atitiktį Konstitucijai, įstatymams, teisėkūros principams ir teisės technikos taisyklių reikalavimams, teikiame šią pastabą: atkreiptinas dėmesys, kad vadovaujantis projekto aiškinamuoju raštu, teikiamu įstatymo projektu siekiama įtvirtinti, kad ir be bilieto važiuojantis keleivis turi būti laikomas su geležinkelio įmone (vežėjo) vežimo sutartį sudariusia šalimi (tokiu atveju keleivį ir geležinkelio įmonę (vežėją) sieja sutartiniai teisiniai santykiai) ir atitinkamai toks keleivis turi teisę naudotis Reglamente (EB) Nr. 1371/2007 įtvirtintomis teisėmis ir pareigomis. Pastebėtina, kad minėtas aiškinamojo rašto tikslas projekto 1 straipsniu pildomo įstatymo 3 straipsnio 431 dalies nuostatose neatsispindi, nes tikslingai bilieto nepirkęs asmuo nėra nei keleivių vežimo sutarties dalyvis, nei kitais teisės aktuose, reglamentuojančiuose keleivių vežimo sąlygas, nustatytais pagrindais traukinio vagone vykstantis asmuo. Atsižvelgiant į tai, siūlytina projekto nuostatas tikslinti, po žodžių “pagal keleivių vežimo sutartį” įrašant žodžius “įskaitant atvejus, kai vykstama be bilieto”.	Pritarti.	Siūlymas: Patikslinti projekto 1 straipsnio 1 dalį ir ją išdėstyti taip: „431. Traukinio keleivis (toliau – keleivis) – pagal keleivių vežimo sutartį, įskaitant atvejus, kai vykstama be bilieto, arba kitais teisės aktuose, reglamentuojančiuose keleivių vežimo sąlygas, nustatytais pagrindais traukinio vagone vykstantis asmuo, išskyrus traukinio mašinistą ir kitus darbuotojus, kurie aptarnauja keleivius traukinyje.“

3. Subjektų, turinčių įstatymų leidybos iniciatyvos teisę, pasiūlymai: Negauta.

4. Balsavimo rezultatai: pritarta bendru sutarimu.

Komiteto pirmininkas	Valius Ąžuolas

Biudžeto ir finansų komiteto biuro patarėja Agnė Gedraitytė